بیر چوخ اؤلکه تورکیه‌نین اورتدیگی سلاح‌لی اینسان‌سیز هاوا آراج‌لارینی ساتین آلماق ایسته‌ییر.
میلی ساوونما باخانی نورالدین جانیکلی، سون گونلرده بیر چوخ اؤلکه‌نین نماینده‌لری ایله گؤروشمه‌لرده تورکیه‌نین اورتدیگی اینسان‌سیز هاوا آراج‌لارینین اؤنجه‌لیکلی مسئله حالینا گلدیگینی سؤیله‌دی.
تورکیه بؤیوک میلت مجلیسی بودجه مذاکره‌لرین‌ده دانیشان جانیکلی، اؤلکه‌لرین سلاح‌لی اینسان‌سیز هاوا آراج‌لارینی ساتین آلماق ایسته‌دیکلرینی وورغولادی.
جانیکلی،
"اولوسلارآراسی سفرلرده گئچیردییمیز گؤروشمه‌لرده اؤلکه آدی وئرمه‌یه‌جه‌یه‌م. او گؤروشمه‌لرده مثلاً، ۱ ساعات‌لیق گؤروشمه کئچیریریک ۴۵ دقیقه‌سی "بایکار"ین گلیشدیردیگی سلاح‌لی اینسان‌سیز هاوا آراج‌لارین ساتین آلینماسی اوچون طلب اولاراق گئچیر. نئچه دنه اؤرنک ایله قارشیلاشدیم، شخصاً اؤزوم یاشادیم. البته، فخر ائدیریک" دئدی.
روسیادان ساتین آلینان هاوا ساوونما سیستمینه ده توخونان جانیکلی، اس-۴۰۰ موشکلرینین عاجل احتیاج سببی ایله ساتین آلیندیغینی سؤیله‌دی.
یئرلی هاوا ساوونما سیستمی گلیشدیریلمه‌سی اوچون نیت آنلاشما‌سینین امضالاندیغینی قئید ائد‌ن جانیکلی،
"میلی اولاراق گلیشدیرمه‌میز اوچون یوروسام کونسورسیومو ایله نیت بیانینی امضالادیق، احتمالا، ژانویه آیینین سونونا قدر ده تورکیه و فرانسا پرزیدنتلرینین حضوروندا آنلاشما ایمضالاناجاق" دئدی.
